Hej Bolius


Vi overvejer at få et mostag (sedumtag) på vores næste hus. 


Vi har hørt om en række fordele, men kender også én, der allerede har et sådant tag. Hun forbander det langt væk, fordi fuglene piller og hakker så meget i det, at det reducerer kvaliteten.


Er der andre erfaringer vedrørende dette problem? Umiddelbart lyder det meget sandsynligt, at fuglene opfatter det som lege- og foderområde. Kan det forhindres?


mvh Bo K


Grønne tage (sedumtag) - der er klimamæssige fordele, men kan fuglene ødelægge taget?
Hej Bo


Jeg har hørt meget godt og skidt om disse tage. Dog overvejende positivt. Og mht. fuglene tænker jeg nærmest, at de under normale forhold nok blot vil være mere til at vedligeholde tagene, ved at ”luge lidt ud i mossen”.


Men det er selvfølgelig klart, at hvis fuglene tager stykker af mossen, hurtigere end laget kan nå et reetablere sig selv, så er der et problem. Så tænker jeg, at man måske skulle have en form for fugleskræmsel på taget.


Du kan læse mere om emnet her på Bolius: [Grønne tage, der holder på regnvandet](https://www.bolius.dk/groenne-tage-der-holder-paa-regnvandet-19265/)

Du kan også med fordel læse Byggeskadefondens erfablad om emnet: [Erfaringsformidling - Grønne tage](https://bsf.dk/media/1115/groenne-tage-2012.pdf)

Og så kan du overveje at købe dette gode byg-erfablad om emnet:   
[Grønne tage - membraner, dræning, isolering, vækstlag, brandsikkerhed og vedligehold](https://byg-erfa.dk/gronne-tage-membraner)

Der er desuden en masse info om emnet grønne tage derude fra både kommuner, foreninger, producenter etc.


Men den er lidt sjov med din vens fugleproblem. Den mener jeg ikke nævnes i nogle af erfa-bladene.


Jeg håber svaret kan bruges.

